ARCHIVES HISTORIQUES 
DE LA COMMISSION 
 
 
 
COLLECTION RELIEE DES 
DOCUMENTS "COM" 
 
 
 
 
COM (85) 258 
 
 
 
Vol. 1985/0 116 
  
 
Disclaimer  
Conformém ent au règlement (CEE, Euratom) n° 354/83 du Conseil du 1er février 1983 
concernant l'ouverture au public des archives historiques de la Communauté économique 
européenne et de la Communauté européenne de l'énergie atomique (JO L 43 du 15.2.1983, 
p. 1), tel que modifié par le règlement (CE, Euratom) n° 1700/2003 du 22 septembre 2003 
(JO L 243 du 27.9.2003, p. 1), ce dossier est ouvert au public. Le cas échéant, les documents 
classifiés présents dans ce dossier ont été déclassifiés conformément à l'article 5 dudit 
règlem ent. 
In accordance with Council Regulation (EEC, Euratom) No 354/83 of 1 February 1983 
concerning the opening to the public of the historical archives of the European Econom ic 
Communit y and the European Atom ic Energy Communit y (OJ L 43, 15.2.1983, p. 1), as 
amended by Regulation (EC, Euratom) No 1700/2003 of 22 September 2003 (OJ L 243, 
27.9.2003, p. 1), t his file is open to the public. Where necessary, classified documents in this 
file have been declassified in conformity with Article 5 of the aforementioned regulation.  
In Übereinstimmung mit der Verordnung (EWG, Euratom) Nr. 354/83 des Rates vom  1. 
Februa r 1983 über die Freigabe der historischen Archive der Europäischen  
Wirtschaftsgemeinschaft und der Europäischen Atomgem einschaft (ABI. L 43 vom  15.2.1983,  
S. 1), geändert durch die Verordnung (EG, Euratom) Nr. 1700/2003 vom 22. Septem ber 2003  
(ABI. L 243 v om 27.9.2003, S. 1), ist diese Datei der Öffentlichkeit zugänglich. Soweit  
erforderlich, wurden die Verschlusssachen in dieser Datei in Übereinstimmung mit Artikel 5  
der genannten Verordnung freigegeben.  
ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
00Μ(θ5) 258 τελ ικό  
Βρυξέλλες, 31 ΜαιΤου 1985
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΣΥΜΒΟΥΛΙΟ
σ -ετικ ά  με την καθιέρωση κοινοτικού συστήματος πλαισίωσης
των τιμών των βιβλίων
00Μ(85) 258 τελικ'  
ο

ΕΠΙΤΡΟΠΗ
ΤΩΝ
ΕΥΡΩΠΑΪΚΩΝ ΚΟΙΝΟΤΗΤΩΝ
Ανακοίνωση της Επιτροπής στο Συμβούλιο  
σχετικά με την καθιέρωση κοινοτικού συστήματος πλαισίωσης
των τιμών των βιβλίων
1. Διάφορα πολιτικά όργανα τάχθηκαν υπέρ της θέσπισης μέτρων ρύθμι­
σης της τιμής των βιβλίων υπέρ της πολιτιστικής προώθησης.
Στις 23 Φεβρουάριου 1981 το Ευρωπαϊκό Κοινοβούλιο εξέδωσε ψήφι­
σμα σχετικά με την καθορισμένη τιμή των βιβλίων (1). Στο ψήφι­
σμα ζητείται από την Επιτροπή "να διατυπώσει τις απαραίτητες  
προτάσεις στον τομέα των τιμών των βιβλίων...ώστε να εξασφαλι­
στεί στην Κοινότητα μία πολιτική του βιβλίου σύμφωνη με την  
ιδιαίτερη σημασία αυτού του μέσου εκπαίδευσης και πολιτισμού".  
Αξίζει επίσης να αναφερθεί η σύσταση αριθ. 930 της Κοινοβου­
λευτικής Συνέλευσης του Συμβουλίου της Ευρώπης C2) σύμφωνα με  
την οποία, ένα σύστημα επιβαλλομένων τιμών για τα βιβλία θα απο­
τελούσε το προσφορότερο μέσο για να εξασφαλιστεί η παρουσία στην  
αγορά μεγάλου αριθμού βιβλίων και η αύξηση των σημεί­
ων πωλήσεως.
Τα προβλήματα σχετικά με την πολιτική του βιβλίου έχουν απασχο­
λήσει κατ'επανάληψη το Συμβούλιο Υπουργών πολιτιστικών υποθέσεων.  
Ένα από τα σημαντικά στοιχεία αυτής της πολιτικής είναι οπωσδή­
ποτε η τιμή του βιβλίου. Για το λόγο αυτό οι υπουργοί κατά τη  
διάρκεια της διάσκεψης της 22ας Νοεμβρίου 1984 "εξεδήλωσαν το  
ενδιαφέρον τους για C...)τη δυνατότητα θέσπισης συστήματος τιμών  
που βασίζεται κυρίως στη δυνατότητα να καθιερωθεί ενιαία τιμή για  
τα β ι β λ ί α " . __________
(1
) βλ. Ε.Ε.Ε.Κ., αριθ.50 της 9.3.1981, σ. 103
(2) βλ. έκθεση περί των τιμών των βιβλίων του κ.VOOGD, Κοινοβουλευ­
τική Συνέλευση του Συμβουλίου της Ευρώπης. Εγγρ.4786,33η συνε­
δρίαση 1.10.1981

-  2 -
Η απόφαση που εξέδωσε το Ευρωπαϊκά πκαστήριο στις 10 Ιανουά­
ριου 1985, στην υπόθεση 229/83 (Ένωση κέντρων υιανομής EDOUARD  
LECLERC) με αντικείμενο το γαλλικό καθεστώς της τιμής του βιβλίου,  
δίνει στο θέμα μία νέα διάσταση.
Η Επιτροπή, από την πλευρά της, έχει περί λάβει τη δημιουργία συ­
στήματος πλαισίωσης της τιμής του βιβλίου στην Κοινότητα μέσα  
στο πρόγραμμα εργασίας της για το 1985.
2. Η διπλή φύση του βιβλίου δημιουργεί ένα ειδικό πρόβλημα.
Πράγματι, το βιβλίο είναι συγχρόνως
- βιομηχανικό προϊόν και κατά συνέπεια στοιχείο οικονομικής  
δραστηριότητας,
- και πολιτιστικό προϊόν : τρόπος έκφρασης και στήριξης της  
λογοτεχνικής δημιουργίας, του διαλογισμού και της έρευνας" το  
βιβλίο αποτελεί στοιχείο της πολιτιστικής κληρονομιάς της Ευ­
ρώπης και είναι απαραίτητο, για να αναπτυχθεί η ευρωπαϊκή πο­
λιτιστική ταυτότητα, να προωθηθεί η παραγωγή των βιβλίων και
η διανομή τους με σκοπό τη διεύρυνση της ανταλλαγής των ιδεών.
Από αυτή την άποψη,πρέπει να προβλεφθούν οι εγγενείς δυσχέρειες  
στις δομές της έκδοσης και της διανομής των βιβλίων, αφού ληφθούν  
υπόψη τα διάφορα συμφέροντα :
- συμφέροντα των συγγραφέων : πρέπει να τους εξασφαλισθούν δυ­
νατότητες έκδοσης των έργων τους. Όσοι προορίζονται να ζή-  
σουν από την πένα τους, πρέπει να μπορούν να ελπίζουν ότι θα  
έχουν αξιοπρεπή εισοδήματα από αυτή τη δημιουργική δραστηρι­
ότητα. Η ικανοποίηση των απαιτήσεων αυτών εξαρτάται, εμφανώς  
από τη διατήρηση ενός βιώσιμου συστήματος έκδοσης και διανο­
μής των βιβλίων.

- 2α -
συμφέροντα των εκδοτών : ένα από τα στοιχεία της πολιτιστικής  
ζωτικότητας εξαρτάται από τον αριθμό και την ποικιλία των έργων  
τα οποία είναι δυνατόν να εκδίδουν οι εκδότες, δηλαδή από τον αριθ­
μό των βιβλίων, ιδίως των βιβλίων λογοτεχνικής δημιουργίας  
και θεωρητικών επιστημών ή επιστημονικά και τεχνικά βιβλία  
των οποίων η πώληση είναι βραδεία ή δυσχερής. Εξάλλου, η επι­
τυχία στον τομέα αυτόν εξαρτάται από τον παράγοντα τύχη.

- 3 -
Ο εκδότης, ο οποίος αναλαμβάνει τον κίνδυνο της έκδοσης έργων  
με αβέβαιη επιτυχία θα πρέπει να μπορεί να αντισταθμίζει τον κίν­
δυνο αυτό με επαρκή κέρδη που πραγματοποιούνται κατά την πώ­
ληση βιβλίων με μεγάλη επιτυχία’
- το συμφέρον των βιβλιοπωλών : η διανομή του βιβλίου εξαρτάται  
από την ύπαρξη σε κάθε χώρα της Κοινότητας ενός δικτύου καλών  
βιβλιοπωλείων, που είναι τα μόνα σε θέση να παρουσιάσουν στο  
κοινό την ποικιλία και τον πλούτο της εκδοτικής παραγωγής δια­
τηρώντας συνεχώς ένα απόθεμα βιβλίων, συμβουλεύοντας και πραγ­
ματοποιώντας βιβλιογραφικές έρευνες. Δίνοντας στον αναγνώστη  
τη δυνατότητα να έχει ευχερή πρόσβαση σε όλο το φάσμα της  
παραγωγής, επιτυγχάνεται η ενεργός συμμετοχή του στην επι­
τυχία των έργων και έτσι δεν χρειάζεται να επαφιέ-  
μεθα στους καθιερωμένους "κριτές" για να καταστήσουν ένα  
βιβλίο επιτυχία. Η πώληση βιβλίων έχει τα προβλήματά της’  
προϋποθέτει κάποια ασφάλεια εισοδημάτων, θα μπορούσε να  
διακινδυνεύσει από την επιθετική εμπορική τακτική ορισμένων  
διανομέων που ακολουθούν μία επιλεκτική διανομή όσον αφορά
το είδος των έργων ή τους τίτλους που προσφέρουν προς πώληση.
- το συμφέρον του κοινού : τα συμφέροντα αυτά εξαρτώνται στενά  
από την ύπαρξη ενός άρτιου συστήματος διανομής : για τον  
πιθανό αναγνώστη, έχει σημασία να είναι σε
θέση να βρει ευχερώς και σε λογικές τιμές όλα τα βιβλία τα  
οποία επιθυμεί να αγοράσει.

- 4 -
3. Αυτά τα προβλήματα των βιβλίων επιλύονται, προς το παρόν, σε εθνικό  
επίπεδο. Στο παράρτημα περιλαμβάνεται πίνακας που περιγράφει τα  
καθεστώτα που εφαρμόζονται στα διάφορα κράτη μέλη. Από τον πίνα­
κα αυτό προκύπτουν οι ακόλουθες διαπιστώσεις :
- ο ειδικός χαρακτήρας του βιβλίου και οι στόχοι της οικονομικής  
και πολιτιστικής πολιτικής που αναφέρονται ανωτέρω γίνονται  
γενικά αποδεκτοί. Στην πλειοψηφία των κρατών μελών, τα  
ανωτέρω στοιχεία έχουν οδηγήσει στην πρόβλεφη ρύθμισης σχε­
τικά με τις τιμές των βιβλίων.
- Οι μορφές που λαμβάνει η ρύθμιση αυτή, όποτε υπάρχει φυσικά,  
ποικίλλει εντονότατα ανάλογα με τα κράτη μέλη :
Σε ένα κράτος μέλος, τη Γαλλία, η ρύθμιση ορίζεται διά νόμου.
Σε άλλα εφαρμόζεται δυνάμει ιδιωτικών συμφωνιών που συνάπτο-  
νται μεταξύ των εκδοτών και των άλλων ενδιαφερομένων.
Σε ένα κράτος μέλος, η ρύθμιση είναι υποχρεωτική για τους εκ­
δότες, με την έννοια ότι οι εκδότες υποχρεούνται να καθορίζουν  
τιμή λιανικής πώλησης για όλα τα βιβλία που εκδίδουν. Σε άλλα  
κράτη μέλη η ρύθμιση είναι προαιρετική. Οι εκδότες είναι ελεύ­
θεροι, στην περίπτωση αυτή,να προβλέψουν ή όχι μία επιβαλλόμενη  
τιμή.
Τέλος, πρέπει να αναγνωριστεί ότι στην Κοινότητα η οργάνωση  
της αγοράς του βιβλίου σε αποκλειστικά εθνικό επίπεδο παρου­
σιάζει σημαντικά μειονεκτήματα.
Οι αποκλίσεις μεταξύ των ρυθμίσεων που εφαρμόζονται στα διά­
φορα κράτη μέλη μπορεί να έχουν οδηγήσει στην δημιουργία προ­
βλημάτων όσον αφορά την τήρηση του καθεστώτος των τιμών σε  
κάθε ένα από τα κράτη μέλη λόγω των δυνατοτήτων εισαγωγής  
και επανεισαγωγής.

- 4α -
Κατά συνέπεια τα κράτη μέλη ή οι επιχειρήσεις που θα ήθελαν να αντι­
μετωπίσουν την κατάσταση λαμβάνοντας ατομικά μέτρα σχετικά  
με το εισαγωγικό ή το εξαγωγικό εμπόριο δεν θα μπορούσαν να  
το κάνουν χωρίς να παραβούν τις υποχρεώσεις που υπέχουν δυνά­
μει της συνθήκης, είτε πρόκειται για διατάξεις σχετικά με την  
ελεύθερη κυκλοφορία των εμπορευμάτων ή για διατάξεις ανταγω­
νισμού. Όπως προκύπτει από την νομολογία του Δικαστηρίου,

- 5 -
όπως διατυπώθηκε στις δυο αποφάσεις σχετικά με τις τιμές του  
βιβλίου :
Η Επιτροπή είχε αρνηθεί να χορηγήσει εξαίρεση δυνάμει του άρ­
θρου 85, παράγραφος 3 της Συνθήκης, τη συμφωνία που είχε συ-  
ναφθεί μεταξύ της βελγικής νΒΥΒ (Ένωση για την προώθηση του  
φλαμανδικού βιβλίου) και της ολλανδικής νΒΒΒ (Ένωση για την  
προώθηση των συμφερόντων του εμπορίου του βιβλίου)' η συμφω­
νία αυτή η οποία αφορούσε το εμπόριο των βιβλίων ολλανδικής  
γλώσσας μεταξύ των Κάτω Χωρών και του Βελγίου υποχρέωνε τους  
βιβλιοπώλες ενός κράτους να εφαρμόζουν τις τιμές που ορίζονται  
από τους εκδότες του άλλου. Με την απόφαση της της 17ης Ια-  
νουαρίου 1984 (Συνεκδικασθείσες υποθέσεις 43/82 και 63/82,
\ZBVB και νΒΒΒ κατά Επιτροπής, που δεν έχει εκδοθεί ακόμη),  
το Δικαστήριο επιβεβαίωσε τη θέση που είχε λάβει η Επιτροπή

-  6 -
ατην απόφαση αυτή.
Εξάλλου, στην απόφαση του της 10ης Ιανουάριου 1985 (υπόθεση  
229/83, 'Ενωση κέντρων διανομής EDOUARD LECLERC, μη εκδοθείσα  
ακόμη), το Δικαστήριο έκρινε αντίθετες προς το άρθρο 30 της  
Συνθήκης τις διατάξεις σχετικά με τις εισαγωγές και επανεισα-  
γωγές βιβλίων, όπως εκείνες που αναφέρονται στο γαλλικό νόμο  
αριθ. 81766 της 10ης Αυγούστου 1981.
4. Στο εξήςχ η Κοινότητα καλείται να λάβει θέσεις στο πρόβλημα
της τιμής των βιβλίων θεωρούμενο στο σύνολό του. Η εναλλακτική  
λύση είναι η ακόλουθη :
α) - είτε αποφασίζεται να θεσπιστούν κοινοί κανόνες στο θέμα  
αυτό. Δύο τύποι κοινών κανόνων είναι νοητοί :
- ή η Κοινότητα θεωρεί απαραίτητο ένα σύστημα πλήρους  
ελευθερίας των τιμών. Οι κοινοί κανόνες στην περί­
πτωση αυτή θα συνίσταντο, στο να ζητηθεί στα κράτη  
μέλη να καταργήσουν ή να επιτύχουν την κατάργηση των  
καθεστώτων τιμών, που υφίστανται όχι μόνο στο εμπόριο  
των βιβλίων μεταξύ κρατών μελών, αλλά επίσης και στο  
εμπόριο στην εσωτερική αγορά βιβλίων, που εκδίδονται  
στην επικράτεια τους.
- ή, στην αντίθετη περίπτωση, η Κοινότητα ενστερνίζεται  
τους στόχους που αποτελούν τη βάση των εθνικών καθε­
στώτων στον τομέα των τιμών. Οι κοινοί κανόνες που  
πρέπει να θεσπιστούν, θα είχαν κατ'αυτόν τον τρόπο  
σαν στόχο, να επεκταθεί στην Κοινότητα η αναγκαία ρύθ­
μιση είτε αντικαθιστώντας ένα κοινό καθεστώς προϋφι-  
στάμενων εθνικών καθεστώτων είτε πλαισιώνοντας αυτά  
τα καθεστώτα μέσω κοινοτικής οδηγίας.

- 7 -
β) ~ Είτε αποφασίζεται να μην ληφθεί καμία πρωτοβουλία για την οργάνωση  
κοινής ρύθμισης των τιμών των βιβλίων σε κοινοτικό επί­
πεδο.
Αυτό δεν σημαίνει ότι η Επιτροπή δεν θα επεμβαίνει ταχύ­
τατα για να καταδικάσει τα σημεία εκείνα των εθνικών κα­
θεστώτων τα οποία παραβαίνουν τις διατάξεις των άρθρων  
30 επ. της Συνθήκης στον τομέα της ελεύθερης κυ­
κλοφορίας των προϊόντων ή των διατάξεων του άρθρου  
85 επ. στον τομέα του ανταγωνισμού. Όσον αφορά τις  
καθαρά εθνικές πλευρές των ρυθμίσεων, ακόμα και αν είναι δύσκολο να θε­
ωρηθούν χωριστά από τα προηγούμενα, θα διέφευγαν την  
εφαρμογή των ανωτέρω διατάξεων στο μέτρο που οι διατάξεις  
των ρυθμίσεων δεν θα αφορούσαν το εμπόριο μεταξύ κρατών μελών.
Προτού αποφανθεί οριστικά υπέρ ενός κοινοτικού συστήμα­
τος πλαισίωσης της τιμής των βιβλίων, η Επιτροπή κρίνει  
ότι πρέπει να εξετάσει επισταμένα τις διάφορες πλευρές  
της αγοράς του βιβλίου στο σύνολο της Κοινότητας, ώστε  
να είναι σε θέση να εκτιμήσει όσον το δυνατόν ακριβέ­
στερα και πληρέστερα τη φύση και την έκταση όλων των  
συμφερόντων, τα οποία θα κληθεί να σταθμίσει. Για το  
σκοπό αυτό πρέπει να προβεί σε διαβούλευση με τους επαγ­
γελματικούς κύκλους και όλους τους άλλους ενδιαφερομέ­
νους. Οι διαβουλεύσεις και οι μελέτες αυτές δεν μπο­
ρούν να πραγματοποιηθούν, εάν δεν υπάρχει κάποια ιδέα  
σχετικά με τη μορφή που θα μπορούσε να πάρει ένα κοι­
νοτικό σύστημα πλαισίωσης.
5. Η θέση σε εφαρμογή μιας τέτοιας πλαισίωσης θα έπρεπε  
να ικανοποιήσει έναν ορισμένο αριθμό απαιτήσεων :
α) απαιτήσεις πολιτικής τάξης : το σχεδιαζόμενο σύστημα  
πρέπει στο μέτρο του δυνατού, να μην προκαλεί αναταραχή  
στα συστήματα που ήδη λειτουργούν σε εθνικό επίπεδο  
στο σύνολο των κρατών μελών.

-  8 -
β) Απαιτήσεις νομικής τάξης : ανεξάρτητα από τον κοινοτικό  
χαρακτήρα του, το σύστημα πλαισίωσης των καθεστώτων των  
τιμών βιβλίων πρέπει να λάβει υπόψη τις διατάξεις της  
συνθήκης σχετικά με τ η ν ελεύθερη κυκλοφορία των εμπο­
ρευμάτων (περιπτώσεις εισαγωγών και επανεισαγωγών βι­
βλίων που αναφέρονται από τις αποφάσεις του Δικαστηρίου)  
και τον ανταγωνισμό. Κατ'αυτόν τον τρόπο, αν υποτεθεί  
ότι ένα εθνικό μέτρο θα έπρεπε να καταδικασθεί επειδή  
παρεμποδίζει τις εισαγωγές αντίθετα προς το άρθρο 3  
της Συνθήκης, ένα τέτοιο μέτρο δεν θα μπορούσε να επι-  
τραπεί με μία κοινοτική πράξη (1). Αντίστοιχα,πρέπει  
να παραδεχθούμε ότι κοινοτικές διατάξεις δεν θα ήταν  
δυνατό να καλύψουν ή να στηρίξουν συμπεριφορές επιχει­
ρήσεων που θα αποτελούσαν παραβάσεις του άρθρου 85 της  
Συνθήκης, και δεν θα ήταν δυνατόν να τύχουν εξαίρεσης  
δυνάμει του ιδίου άρθρου.
Για να εκτιμηθεί η επίπτωση στην αγορά του βιβλίου,  
των απαιτήσεων της Συνθήκης στα θέματα ελεύθερης κυκλο­
φορίας των εμπορευμάτων και ελεύθερου ανταγωνισμού, πρέ­
πει να λάβουμε υπόψη τα ιδιαίτερα χαρακτηριστικά της  
αγοράς αυτής :
- πρώτον, με εξαίρεση ορισμένα είδη βιβλίων (όπως βιβλία  
πρακτικών εφαρμογών, λεξικά, βιβλία αναπαραγωγής έργων  
τέχνης), ο ανταγωνισμός μεταξύ των βιβλίων ισχύει κυ­
ρίως μεταξύ βιβλίων με τα ίδια θέματα. Λόγω του πολι­
τιστικού του περιεχομένου, ένα βιβλίο συγκεκριμένο δεν  
έχει ανταγωγιστή παρά μόνο τον εαυτό του.
(1) Βλ. Δ.Ε.Κ. 20.4.1978, συνέκδ.υποθέσεις 80 και 81/77,  
Commissionnaires réunis et Sté Les Fils d'Henri Ramel  
c. Receveur des douanes,συλλογή σ. 927, που κηρύσσει  
άκυρες ως ασυμβίβαστες με το άρθρο 13 και τα άρθρα  
38 μέχρι 41 της Συνθήκης τις διατάξεις του άρθρου 31,  
§2 του κανονισμού αριθ. 816/70, στο μέτρο που οι δια­
τάξεις αυτές επιτρέπουν την είσπραξη στις ενδοκοινοτι­
κές συναλλαγές φορολογικών επιβαρύνσεων ισοδυνάμων  
προς δασμούς αποτελέσματος.

- 9 -
Κατά δεύτερο λόγο η δυνητική αγορά του βιβλίου συνδέ­
εται στενά με το πολιτιστικό και γλωσσικό πεδίο στο  
οποίο ανήκει. Για το λόγο αυτό/ με εξαίρεση τα αγγλι­
κά και τα γαλλικά, καθώς και τα γερμανικά για τα επι­
στημονικά έργα, είναι κατά πάσα πιθανότητα αδιανόητος  
ο ανταγωνισμός, ανεξάρτητα από τις τιμές, ανάμεσα σε  
ένα γραπτό έργο σε μία συγκεκριμένη γλώσσα και ένα  
γραπτό έργο σε μία άλλη γλώσσα. Με εξαίρεση τις προ-  
αναφερθείσες περιπτώσεις, δεν θα μπορούσε κανείς να  
μιλήσει για κάθε βιβλίο σε μία αγορά που καλύπτει το  
σύνολο της Κοινότητας : η αγορά ενός βιβλίου καθορί­
ζεται σε συνάρτηση με τη γλώσσα σύμφωνα με τις γλωσ­
σικές ζώνες της Κοινότητας' τα σύνορα των ζωνών αυτών  
δεν συμπίπτουν πάντοτε με τα εθνικά σύνορα.
Πρέπει να σημειωθεί ότι οι δυσχέρειες που θα προκόψουν  
από την εφαρμογή των εθνικών συστημάτων όσον αφορά τη  
Συνθήκη,προέρχονται κυρίως από τις διαφορές που παρα­
τηρούνται μεταξύ των συστημάτων αυτών.

-  10  -
Η τηρηση των νομικών απαιτήσεων που αναφέρονται ανωτέρω,συνεπά­
γεται οπωσδήποτε δτι μία κοινοτική πλαισίωση των καθεστώτων της  
τιμής των βιβλίων δεν θα ήταν δυνατό να περιορισθεί στο να στη­
ρίξει απλά και μόνο τα μέτρα και τις υφιστάμενες εθνικές πρακτι­
κές. Αυτό θα σήμαινε, αντίθετα με αυτό που δικαιολογεί η παρέμ­
βαση της Κοινότητας, ότι θα διαιιονίζονταν οι διαφορές μεταξύ  
των εθνικών καθεστώτων, και θα επιτείνονταν οι παραβάσεις που  
θα μπορούσαν να προκαλέσουν τα καθεστώτα αυτά, γεγονός απαρά­
δεκτο.
Κατά συνέπεια αυτό το οποίο έχει σημασία, δεν είναι να στεγανο­
ποιηθούν οι εθνικές αγορές αλλά να εξασφαλισθεΐ η ελεύθερη κυκλο­
φορία του βιβλίου. Η ρύθμιση των τιμών στην οποία θα έπρεπε να  
υπαχθούν τα βιβλία ώστε να επιτευχθούν οι στόχοι που έχουν ανα­
φερθεί ανωτέρω, πρέπει να χάσει τον αυστηρά εθνικό χαρακτήρα που  
έχει μέχρι στιγμής και να επεκταθεί στο σύνολο της κοινοτικής  
επικράτειας. Μία αντίστοιχη "κοινοτικοποίηση" πρέπει να έχει  
το διπλό αποτέλεσμα να αφαιρέσει συγχρόνως κάθε συμφέρον - και κατά  
συνέπεια την αιτία ενδεχόμενων τεχνητών εμπορικών κυκλωμάτων - 
και να άρει τα εμπόδια στις συναλλαγές, δεδομένου ότι τα προ-  
βλεπόμενα μέτρα εφαρμόζονται αδιακρίτως σε κάθε κράτος μέλος,  
όσον αφορά όλα τα βιβλία που εκδίδονται στην επικράτεια του και  
τα εισαγόμενα βιβλία (ή τα επανεισαγόμενα).
6. Όσον αφορά το περιεχόμενο των μέτρων τα οποία δυνατόν να περι­
λαμβάνει ένα σύστημα κοινοτικής πλαισίωσης της τιμής των βιβλίων,  
δύνανται να αντιμετωπιστούν δύο λύσεις κατά τη γνώμη της Επι­
τροπής χωρίς εξάλλου να αποκλεισθεί η δυνατότητα μιας τρίτης  
λύσης ή ενδιάμεσων λύσεων.
Πράγματι, μπορεί να οργανωθεί η ρύθμιση
- είτε στο επίπεδο της τιμής για τη λιανική πώληση του βιβλίου'
- είτε στο επίπεδο της τιμής πώλησης ,  του βιβλίου από τον εκδότη  
στους άμεσους αγοραστές.

ΣΧ/ρν
Α. ΛΥΣΗ I
7. Η πρώτη λύαη συνίοταται στην οργάνωση του καθεστώτος των τιμών των  
βιβλίων στο επίπεδο της λιανικής πώλησης. Η λύση αυτή θα ισοδυναμούσε  
με την πρόβλεψη στην οδηγία:
- του καθορισμού από τον εκδότη τιμής για την πώληση των βιβλίων  
από τους βιβλιοπώλες που να ισχύει για το σύνολο της Κοινότητας*
- της διατήρησης επαρκών ορίων ελαστικότητας για τους βιβλιοπώλες:  
η τιμή που καθορίζεται από τον εκδότη μπορεί να είναι είτε η ελάχιστη  
τιμή που υπολογίζεται με τρόπο που να εξασφαλίζει επαρκή περιθώρια  
στους λιανοπωλητές, οι οποίοι θα διαθέτουν την ευχέρεια να πωλούν  
με υψηλότερες τιμές είτε επιβεβλημένη τιμή η οποία θα παρέχει όμως  
στους λιανοπωλητές τη δυνατότητα να προβαίνουν σε εκπτώσεις που  
δεν θα είναι αμελητέες"
- του αυστηρού περιορισμού της διάρκειας εφαρμογής των τιμών.
Η διάρκεια για την οποία ο εκδότης καθορίζει τη λιανική τιμή που  
ισχύει για το σύνολο της Κοινότητας θα πρέπει πράγματι να θεωρηθεί  
ως η μέγιστη δυνατή διάρκεια, δηλαδή χρονική περίοδος κατά τη  
λήξη της οποίας πρέπει να αποκαθίσταται η ελευθερία των τιμών και  
όχι, όπως ισχύει σε ορισμένα εθνικά καθεστώτα (Ηνωμένο Βασίλειο)  
ως ελάχιστη διάρκεια, μετά τη λήξη της οποίας ο εκδότης εννοείται  
ότι θα είναι απόλυτα ελεύθερος είτε να επιτρέψει την επιστροφή στο  
καθεστώς των ελεύθερων τιμών είτε να παρατείνει τις καθορισμένες τιμές.
Το γεγονός ότι το προβλεπόμενο με τον τρόπο αυτό καθεστώς των τιμών  
θα πρέπει να είναι ενιαίο δεν σημαίνει ότι θα πρέπει κατ'ανάγκη  
να πρόκειται και για ένα απόλυτο καθεστώς που να στερεί τον εκδότη  
από κάθε δυνατότητα διαφοροποίησης των λιανικών τιμών που καθορίζει  
για τα διάφορα κράτη μέλη. Η ελευθερία αυτή ωστόσο πρέπει να γίνει  
δεκτή μόνο εντός στενών ορίων και αποκλειστικά προκειμενου να  
ληφθούν υπόψη αντικειμενικές έιαφορές που υψίστανται και οι οποίες  
αφορούν την κατάσταση κ*ι τη διέρΙρωση της αγορας στα διάφορα  
κράτη μέλη (έξοδ« μεταφοράς ή άλλες ειάικές απ«ιτήσεις που πρέπει  
να ικανοποιηθούν).
8. Η κοινοτική πλαισίωση των καθεστώτων των τιμών των βιβλίων που  
είναι δυνατόν να προβλεφθεί σύμφωνα με τις παραπάνω αναφερόμενες

-11 Ο­
ράσεις δεν αποκλείει καθόλου περιορισμούς του πεδίου εφαρμογής της  
κάθε φορά που αυτό δικαιολογείται από τα δεδομένα της αγοράς.
- καταρχήν, λαμβάνοντας υπόψη πρακτικές που είναι ευρέως διαδεδομένες  
στην εφαρμογή εθνικών καθεστώτων για τις τιμές που ισχύουν την στιγμή  
αυτή,τίποτα δεν αποκλείει την απαλλαγή ορισμένων ειδικών κυκλωμάτων  
διανομής των βιβλίων από την τήρηση της κοινοτικής πειθαρχίας στο  
θέμα των τιμών. Εν προκειμένου, ανάλογες απαλλαγές θα ήταν δυνατό

-1 2 -
ιδίως να προ(3Χεφθούν όαον αφορά:
- τα βιβλία τσέπης,
- τα βιβλία που εκδίδονται από λέσχες του βιβλίου,
- την προμήθεια βιβλίων στις δημόσιες βιβλιοθήκες,
- τα σχολικά βιβλία.
- Πρέπει εξάλλου να προβλειρθεί οι απαιτήσεις της κοινοτικής πειθαρχίας  
στον τομέα των τιμών να μην επιβάλλονται κατ' ανάγκη με τον ίδιο  
τρόπο για όλα τα βιβλία που εκδίδονται στην Κοινότητα. Ειδικότερα,  
ανάλογα με τον πολιτιστικό τομέα ή τη γλώσσα τους, τα βιβλία που  
εκδίδονται στα διάφορα κράτη μέλη μπορούν να έχουν δυνατότητες να  
κυκλοφορήσουν μόνο στο κράτος της παραγωγής τους ή αντίθετα, να είναι δυνατόν
να απευθυνθούν σε αγορά αναγνωστών και στα άλλα κράτη μέλη ή σε  
ορισμένα από αυτά. Με τον τρόπο αυτό μπορούμε να φανταστούμε περιπτώσεις  
στις οποίες ο καθορισμός ενιαίας τιμής για το σύνολο της Κοινότητας  
να μην κρίνεται σκόπιμος. Τίποτα στο κοινοτικό δίκαιο δεν αντιτίθεται  
στην αποδοχή σε ορισμένες περιπτώσεις παρεκκλίσεων ή ελαστικής εφαρμο­
γής της κοινοτικής πειθαρχίας, υπό την ρητή προϋπόθεση ότι οι παρεκ­
κλίσεις αυτές ή η ελαστική εφαρμογή αιτιολογείται από λόγους αντι­
κειμενικούς. Αιτιολογημένες εξαιρέσεις περιορισμένης έκτασης δεν  
είναι πράγματι σε θέση να θέσουν σε κίνδυνο την ενότητα της κοινής  
αγοράς. Σε περιπτώσεις του είδους αυτού τα σχετικά βιβλία θα πρέπει  
βέβαια να είναι δυνατόν να κυκλοφορούν στην Κοινότητα χωρίς δέσμευση  
όσον αφορά στην τιμή.
9. Προς υποστήριξη ενός καθεστώτος του είδους αυτού συνηγορούν  
τα ακόλουθα επιχειρήματα:
- το γεγονός ότι επιτρέπει την επίτευξη των στόχων που επιδιώκονται  
από πλευράς ασφάλειας των τιμών που πρέπει να εξασφαλιστεί στα
δύο επίπεδα στα οποία κρίνεται αναγκαία: στο επίπεδο των εκδοτών  
και σε εκείνο των βιβλιοπωλών,
- το γεγονός ότι η υλοποίηση της ενότητας της τιμής στο λιανικό  
εμπόριο στο σύνολο της Κοινότητας επιτρέπει την εξασφάλιση της  
τήρησης των κανόνων της συνθήκης που αφορούν την ελεύθερη κυκλο­
φορία των εμπορευμάτων,
- το γεγονός ότι η ελαστικότητα που διαθέτουν οι βιβλιοπώλες κατά

-12α-
την εφαρμογή της τιμής που έχει οριστεί από τον εκδότη και ο αυστηρός  
περιορισμός της διάρκειας εφαρμογής της τιμής αυτής επιτρέπει την  
εξασφάλιση της τήρησης των αρχών του ανταγωνισμού.

-13 -
10. Πρέπει ακόμη να διευκρινιστεί κατά πόσο στο καθεστώς αυτό που  
πρόκειται να καθιερωθεί, ο καθορισμός λιανικής τιμής από τον εκδότη  
θα πρέπει να θεωρείται ως υποχρεωτικός ή προαιρετικός:
- στην πρώτη περίπτωση όλοι οι εκδότες θα ήταν υποχρεωμένοι να καθο­
ρίζουν τιμή λιανικής πώλησης για κάθε βιβλίο που εκδίδεται,
- στη δεύτερη περίπτωση, η οδηγία για τον ορισμό πλαισίωσης θα είχε  
απλά ως αντικείμενο να ζητείται από τα κράτη μέλη να επιτρέπουν σε όσους  
από τους εκδότες τους εγκατεστημένους στο έδαφός τους το επιθυμούν
να χρησιμοποιούν το προβλεπόμενο σύστημα.
Η πρώτη λύση θα επέτρεπε την καθιέρωση ενός πραγματικά κοινού και  
χωρίς κενά καθεστώτος, αφού οι ενδιαφερόμενοι επιχειρηματίες  
δεν θα είχαν άλλη επιλογή.
Η δεύτερη, αντίθετα, λύση λόγω της ευκαμψίας που συνεπάγεται, δεν  
προϋποθέτει σημαντικές μεταβολές στα καθεστώτα που ισχύουν τη  
στιγμή αυτή. Επιπλέον, θα άφηνε μεγαλύτερο πεδίο για το παιγνίδι  
του ανταγωνισμού.
Β. ΛΥΣΗ II
11. Η δεύτερη λύση θα είχε ως αποτέλεσμα η κοινοτική παρέμβαση να  
περιοριστεί στον τομέα της τιμής των βιβλίων και θα ήταν συμβιβαστή  
και με τις αρχές που έχουν καθιερωθεί από την Επιτροπή και το  
Δικαστήριο στον τομέα του ελεύθερου ανταγωνισμού του εμπορίου των  
βιβλίων, αφού θα αφορούσε αποκλειστικά τις τιμές στις οποίες
ο εκδότης πωλεί τα βιβλία στους άμεσους αγοραστές.
Στην περίπτωση αυτή, η οδηγία θα προέβλεπε την υποχρέωση για τον  
εκδότη να πωλεί το βιβλίο κατάρχήν, στην ίδια τιμή σε όλους του  
τους πελάτες. Δεν θα μπορούσε επομένως να το πωλεί σε τιμή χαμηλότερη,  
για παράδειγμα στις λέσχες του βιβλίουί'ΊκκΑ ςΐυόε') ή σε χονδρεμπόρους  
σε άλλα κράτη μέλη.
Υπέρ του καθεστώτος «υτού, συνηγορούν τα ακόλουθα επιχειρήματα:
-ότι θα ήταν δυνατόν να ενθαρρύνει την έκδοση πολιτιστικών βιβλίων  
διότι θα επέτρεπε την αντιστάθμιση της μικρής αποδοτικότητας των  
"δύσκολων" βιβλίων από περιθώρια υψηλότερα για τα βιβλία μεγάλης  
κυκλοφορίας,

-1 4-
- ότι δεν 0α επηρέαζε τα εθνικά συστήματα καθορισμού των τιμών  
του βιβλίου. Επομένως, σε επίπεδο καθαρά εθνικό, ο ενδεχόμενος  
καθορισμός της λιανικής τιμής του βιβλίου για την προστασία των  
βιβλιοπωλείων θα παρέμενε δυνατός" μόνο στο επίπεδο του ενδοκοινοτικού  
εμπορίου η ρύθμιση θα ήταν διαφορετική,
- η ελευθερία των τιμών του λιανικού εμπορίου στις ενδοκοινοτικές  
συναλλαγές θα είχε αμελητέες συνέπειες έναντι των καθαρά εθνικών  
συστημάτων δεδομένου ότι
- ο ανταγωνισμός ανάμεσα στους τίτλους των βιβλίων αφορά  κυρίως τους ίδιους  
τίτλους και εμφανίζεται πολύ λιγότερο ανάμεσα σε ξένα βιβλία με χα­
μηλή τιμή και σε εθνικά βιβλία"
- η εμπειρία της Ολλανδίας από το 1979 αποδεικνύει ότι η διατήρηση  
του καθαρά εθνικού συστήματος στη χώρα αυτή δεν τέθηκε ποτέ σε  
κίνδυνο επειδή δεν εφαρμόζεται και στις εισαγωγές και τις επανεισα-  
γωγές"
- η υποχρέωση για τον εκδότη να εφαρμόζει την ίδια τιμή πώλησης  
στους διάφορους αγοραστές στο σύνολο της Κοινότητας θα μειώσει  
σημαντικά το οικονομικό ενδιαφέρον της επανεισαγωγής βιβλίων.
- ένα καθεστώς του είδους αυτού θα απομάκρυνε τον κίνδυνο να χρη­
σιμεύσει ως προηγούμενο για ένα σύστημα επιβεβλημένων τιμών
στο λιανικό εμπόριο σε άλλους τομείς (για παράδειγμα τα φαρμακευτικά  
προϊόντα και τις ασφαλίσεις), κίνδυνος που πρέπει να αποκλειστεί  
οπωσδήποτε,
- η εφαρμογή του δεν θα ήταν καθόλου δυνατό να προκαλέσει πρακτικές  
δυσχέρειες, δεδομένου ότι θα αρκούσε να προβλεφθεί ότι οι εκδότες  
δεν θα μπορούν να εφαρμόζουν τιμές και όρους που εισάγουν διακρίσεις  
έναντι των αγοραστών τους. 0 έλεγχος της τήρησης των διατάξεων  
αυτών θα ήταν απαραίτητος μόνο στη χώρα του εκδότη (για παράδειγμα,  
μέσω ελέγχου των τιμολογίων του).

12. Συμπεράσματα
Όπως έχει ήδη εκδηλώσει την πρόθεσή της, η Επιτροπή με βάση τις  
εκτιμήσεις που αναφέρονται στην παρούσα ανακοίνωση, θα προβεί το 
ταχύτερο δυνατό σε κατάλληλες διαβουλεύσεις με όλους τους ενδια­
φερομένους κύκλους.
Η Επιτροπή επιθυμεί, εξάλλου, η παρούσα ανακοίνωση να αποτελέσει  
για το Συμβούλιο το έναυσμα για τη διεξαγωγή συζήτησης προσανα­
τολισμού σχετικά με το πρόβλημα της τιμής των βιβλίων. Η Επιτροπή  
από την πλευρά της συνεχίζει εντατικά τις εργασίες μελέτης  
και ανάλυσης.
Η Επιτροπή επιφυλάσσεται τέλος αφού λάβει υπόφη της τα αποτελέσματα  
των εν λόγω διαβουλεύσεων, συζητήσεων και εργασιών, να μιπ®-  
βάλει στο Συμβούλιο τις προτάσεις που θα κρίνει πρόσφορες.

ΠΑΡΑΡΤΗΜΑ
Η κατάοταση που επικρατεί στα κράτη μέλη οτον τομέα της επιβολής  
της τιμής πώλησης των βιβλίων
1. Κράτη μέλη άπου η τιμή πώλησης εττιβάλλεται από το νόμο  
Γ αλλί α
Δυνάμει του νόμου της 10ης Αυγούστου 1981 (νόμος Lang), οι εκδότες
/
και οι εισαγωγείς υποχρεούνται να ορίζουν τις τιμές πώλησης των  
βιβλίων που εκδίδουν ή εισάγουν.
Όσον αφορά τα εισαγόμενα βιβλία, πρέπει να γίνει διάκριση ανάμεσα  
στα βιβλία που εκδίδονται και επανεισάγονται στη Γαλλία και στα  
βιβλία που εκδίδονται σε άλλες χώρες.
Για τα βιβλία που εκδίδονται και επανε ι  σάγοντα ι  στη Γαλλία, η τιμή  
πώλησης που οφείλει να ορίζει ο εισαγωγέας πρέπει να είναι στο  
ίδιο τουλάχιστον επίπεδο με την τιμή που έχει ορίσει ο Γάλλος  
εκδότης.
Τη στιγμή αυτή ευρίσκέται υπό επεξεργασία τροποποίηση του νόμου  
αυτού προκειμένου να ληφθούν υπόψη οι συνέπειες από την απόφαση  
του Δικαστηρίου στην υπόθεση Leclerc η οποία ορίζει ότι η νομοθετική  
ρύθμιση η αναφερόμενη στις τιμές πώλησης δεν πρέπει να εφαρμόζεται  
στα επανεισαγ©μένα βιβλία όταν οι εξαγωγές και οι επανεισαγωγές  
δεν έχουν ως στόχο την παράκαμψη της νομοθετικής αυτής ρύθμισης.
0 νόμος θεσπίστηκε πρόσφατα από το Εθνικό Κοινοβούλιο. Οι συνέπειες  
του δεν είναι ωστόσο ακόμη προφανείς.
Για τα βιβλία που εκδίδονται στο εξωτερικό, πρέπει να γίνεται  
διάκριση ανάμεσα στα βιβλία που εκδίδονται σε άλλα κράτη μέλη  
και στα βιβλία που εκδίδονται σε τρίτες χώρες.
Όσον αφορά τα βιβλία που εκδίδονται σε άλλα κράτη μέλη, το διά­
ταγμα της 28/2/1985 (που εκδόθηκε προκειμένου να ληφθεί υπόψη  
η απόφαση του Δικαστηρίου στην υπόθεση Leclerc) ορίζει ότι η  
τιμή πώλησης που οφείλει να ορίζει ο εισαγωγέας δεν πρέπει να  
είναι κατώτερη από την τιμή πώλησης που επιβάλλεται ή συνιστάται  
για τη Γαλλία από τον αλλοδαπό εκδότη ή , όταν δεν υπάρχει τέτοια  
τιμή, από την τιμή πώλησης που επιβάλλεται ή συνιστάται από τον  
αλλοδαπό εκδότη στην χώρα έκδοσής του.

Όσον αφορά τα βιβλία που εκδίδονται σε τρίτες χώρες, υπεύθυνος  
για τον καθορισμό της τιμής πώλησης είναι ο εισαγωγέας, ο οποίος 
υποχρεούται να καταθέτει υποχρεωτικά το βιβλίο στην εθνική βιβλιο­
θήκη (εκ του νόμου παρακαταθήκη) (η τιμή αυτή πρέπει να τηρείται ανεξάρτητα  
από το κατά πόσο τα βιβλία κυκλοφορούν ήδη στο εμπόριο, μετά την 
εισαγωγή από κράτος μέλος ή τρίτη χώρα).
Όσον αφορά τους λιανεμπόρους, υποχρεούνται να εφαρμόζουν τιμές 
οι οποίες να μην αποκλίνουν περισσότερο από 5% της τιμής που  
έχει οριστεί από τον εκδότη ή τον εισαγωγέα, εκτός αν δεν έχει 
πραγματοποιηθεί η τελευταία έκδοση των βιβλίων ή αν δεν έχουν εισαχθεί  
κατά τη διάρκεια περιόδου που υπερβαίνει τα δύο έτη.
2. Κράτη μέλη όπου η τιμή πώλησης επιβάλλεται στο πλαίσιο ειδικόν  
συμφωνιών που δεν υπάγονται ή αποκλείονται από το πεδίο εφαρμογής  
ολοσχερούς ή μερικής νομικής απαγόρευσης συμφωνιών που αφορούν  
τις επιβεβλημένες τιμές πώλησης
Δανία
Γενική απαγόρευση εφαρμογής συμφωνιών που αφορούν την επιβολή τιμώ» 
πώλησης εκτός για τα βιβλία (μεταξύ άλλων προϊόντων) (εξαίρεση  «ου 
εγκρίνεται από την αρχή ελέγχου των μονοπωλίων). Δυνάμει της  
συμφωνίας για τις επιβεβλημένες τιμές πώλησης, οι τιμές ορίζονται  
από τον εκδότη ή όσον αφορά τα ξένα βιβλία, από τον κύριο ή απο­
κλειστικό εισαγωγέα. Επί του συνολικού κύκλου εργασιών του βιβλίου  
στη Δανία, το 85% καλύπτεται από τη συμφωνία για τις επιβεβλημένες  
τιμές πώλησης.
(Τα εισαγόμενα βιβλία αντιστοιχούν στο 10% του συνολικού κύκλου 
εργασιών του βιβλίου).
Ομοσπονδιακή Δημοκρατία της Γερμανίας
Γενική απαγόρευση συμφωνιών που αφορούν επιβεβλημένες τιμές πώλησης,  
εκτός των καθέτων συμφωνιών που αφορούν τις επιβεβλημένες τιμές 
πώλησης για τις εκδόσεις, όπου ο εκδότης ορίζει τις τιμές πώλησης  
των εκδόσεών του.

-3-
Οι περισσότεροι εκδότες έχουν συνάψει συμφωνίες του είδους αυτού  
με τους μεταπωλητές τους που υποχρεούνται να τηρούν τις ορισθείσες  
τιμές. Φαίνεται ότι οι συμφωνίες αυτές εξασφαλίζουν γενικά την  
τήρηση των τιμών αυτών για τα βιβλία που επανεισάγονται στη Γερμανία.
Η Επιτροπή δεν διαθέτει καμία πληροφορία σύμφωνα με την οποία  
οι ξένοι εκδότες καθορίζουν τις τιμές για τα βιβλία τους που  
εισάγονται στη Γερμανία. Η χρονική περίοδος κατά τη διάρκεια της  
οποίας ισχύει επιβεβλημένη από τους εκδότες τιμή πώλησης φαίνεται  
ότι ποικίλλει ανάλογα με την περίπτωση.
Οι εξαγωγές αντιστοιχούν στο 13 έως 14% περίπου (εκ των οποίων  
ποσοστό άνω του 50% στην Αυστρία και την Ελβετία)  
του συνολικού κύκλου εργασιών στην Γερμανία, ενώ οι εισαγωγές  
αντιστοιχούν, όπως φαίνεται, στο ήμισυ περίπου της αξίας των  
εξαγωγών (οι εισαγωγές αυτές προέρχονται κατά ποσοστό άνω του  
40% από την Αυστρία και την Ελβετία).
Λουξεμβούργο
Γενική απαγόρευση των επιβεβλημένων τιμών πώλησης πλην μίας  
εξαίρεσης που ισχύει για τα βιβλία. Οι συμφωνίες που αφορούν  
τις επιβεβλημένες τιμές πώλησης δεν εφαρμόζονται ωστόσο στα  
εισαγομενα βιβλία που αποτελούν το μεγαλύτερο μέρος του συνόλου  
των πωλήσεων βιβλίων στο Λουξεμβούργο.
Ολλανδία
Απαγόρευση συλογικών συμφωνιών που αφορούν τις επιβεβλημένες τιμές  
πώλησης καθώς και ειδικών συμφωνιών που προβλέπουν επιβεβλημένες  
τιμές πώλησης για ορισμένα προϊόντα (όπως τα οπτικοακουστικά  
προϊόντα και οι δίσκοι).
Δυνάμει ωστόσο υπουργικού διατάγματος υπάρχει συλογική συμφωνία  
που προβλέπει επιβεβλημένες τιμές πώλησης. Δυνάμει της συμφωνίας  
αυτής οι εκδότες και οι εισαγωγείς, που είναι συμβαλλόμενα μέρη  
στη συμφωνία,, υποχρεούνται να ορίζουν τις τιμές πώλησης των  
βιβλίων κατά τη διάρκεια δύο τουλάχιστον ετών. Σύμφωνα με τις  
αποφάσεις του Ολλανδικού δικαστηρίου από το 1979, η συμφωνία  
δεν μπορεί ακ .  όσο να εφαρμόζεται στις εισαγωγές και τις απλές  
επανεισαγωγ'„
Οι ωλήσ.:·.ι;  τ■ ■  ν Ολλανδών εκδοτών που είναι συμβαλλόμενα μέρη στην
συμι ·ία η > -ι  οιχούν στο 70> περίπου των συνολικών πωλήσεων βιβλίων στην Ολλανδία.

Ηνωμένο Βασίλειο
Γενική απαγόρευση συμφωνιών που αφορούν επιβεβλημένες τιμές πώλησης.
Το δικαστηρίου περιοριστικών πρακτικών "Restrictive Practices Court"  
έχει ωστόσο εγκρίνει εξαίρεση υπέρ του Net Book Agreement, σύμφωνα  
iie-την._οποία οι εκδότες  και οι εισαγωγείς που είναι συμβαλλόμενα  
μέρη στη συμφωνία μπορούν"^\ra-KafiOpiipey τις τιμές πώλησης των  
βιβλίων τους (που μπορούν να επιλέγουν για το σκοπό αυτό). Οι περισ­
σότεροι εκδότες έχουν προσχωρήσει στή σμ_μφω ν.  ί  ο, αυ^ή-κατ  την εφαρμόζουν.
Οι ορισμένες τιμές πώλησης αφορούν εξάλλου και τις εξαγωγές προς την  
Ιρλανδία και τις επανεισαγωγές. Ποσόστο 35 έως 40% της παραγωγής  
στο Ηνωμένο Βασίλειο προορίζεται για εξαγωγή εκ του οποίου 20% ^ ,  '  
περίπου προς τις άλλες χώρες της Κοινότητας. Η αξία των εισαγωγών  
αντιστοιχεί στο 50% των εξαγωγών. Σημαντικό μέρος των εισαγωγών  
προέρχεται από άλλα κράτη μέλη.
3. Κράτη μέλη στα οποία δεν υφίσταται νομοθετική ρύθμιση που να  
αφορά τις επιβεβλημένες τιμές πώλησης για τα βιβλία αλλά όπου  
οι επιβεβλημένες τιμές πώλησης των βιβλίων υφίστανται μόνο  
στο πλαίσιο ειδικών συμφωνιών
Βέλγιο
Συμφωνία για τις επιβεβλημένες τιμές πώλησης υπάρχει μόνο στο ολλανδό-  
φωνο τμήμα της χώρας. Οι εισαγωγείς και οι εκδότες οι οποίοι είναι  
συμβαλλόμενα μέρη στις σχετικές οργανώσεις υποχρεούνται να ορίζουν  
τις τιμές πώλησης για τα βιβλία στην ολλανδική γλωσσά κατά τη  
διάρκεια 2 τουλάχιστον ετών.
Ποσοστό που υπερβαίνει το 75% των βιβλίων αυτών προέρχεται από την  
Ολλανδία. Στο γαλλόφωνο τμήμα της χώρας δεν υφίσταται συμφωνία που  
να αφορά τις επιβεβλημένες τιμές πώλησης.
Ιρλανδί α
Όσον αφορά τα βιβλία που εισάγονται από το Ηνωμένο Βασίλειο εφαρ­
μόζεται η British Net Book Agreement.
Ποσοστό άνω του 80% των πωλήσεων βιβλίων στην Ιρλανδία αφορούν εισαγό^να  
βιβλία εκ των οποίων ποσοστό που υπερβαίνει το 80% προέρχεται από το Ηνωμένο Βασίλειο,  
κατά κανόνα στο πλαίσιο της εφαρμογής της ΒΝΒΑ. Στο πλαίσιο ωστόσο της εφαρμογής της  
συμφωνίας αυτής στην Ιρλανδία είναι αρκετά δυσχερής η εκτίμηση των διοκυμ^νσεων των  
ισοτιμιών. =

-5-
Ιταλί α
Σύμφωνα με τις πληροφορίες που διαθέτει η Επιτροπή απδ την ένωση  
ιταλών βιβλιοπωλών, δεν υπάρχει συμφωνία για τις επιβεβλημένες τιμές  
πώλησης των βιβλίων πλην των σχολικών.
Πρέπει ωστόσο να αναφερθεί συμφων ία .που περιλαμβάνει κανόνες υπολο­
γισμού των τιμών για τα εισαγόμενα βιβλία μέσω της εφαρμογής πλασμα­
τικών ισοτιμιών. Η συμφωνία αυτή δεν φαίνεται πάντως να αποτελεί  
σύστημα επιβεβλημένης τιμής πώλησης με τη σωστή έννοια του όρου.
4. Κράτη μέλη όπου απαγορεύονται οι επιβεβλημένες τιμές πώλησης  
και όπου δεν υφίστανται ειδική συμφωνία που να αποτελεί εξαίρεση  
της απαγόρευσης^;
Ελλάδα
Στην Ελλάδα απαγορεύονται οι επιβεβλημένες τιμές πώλησης. Δεν  
υπάρχει εξαίρεση, ούτε καν για τα βιβλία.
5. Τελική παρατήρηση
Γενικά, πρέπει να σημειώσουμε ότι στα κράτη μέλη που ισχύουν επιβεβλη­
μένες τιμές πώλησης των βιβλίων, υφίστανται πολλές εξαιρέσεις.
Στις περιπτώσεις αυτές δεν επιβάλλεται καμία τιμή ή επιτρέπονται  
σημαντικές κατά το μάλλον ή ήττον επιπτώσεις. Αυτό  
συμβαίνει για παράδειγμα στην περίπτωση πωλήσεων στις βιβλιοθήκες,  
στην περίπτωση σχολικών εγχειριδίων και βιβλίων σε λέσχες βιβλι­
όφιλων. Οι πωλήσεις αυτές προστίθενται στις πωλήσεις που δεν  
υπάγονται σε επιβεβλημένες τιμές επειδή οι εκδότες ή εισαγωγείς  
τους δεν επιβάλλουν τιμή πώλησης. Όλες αυτές οι πωλήσεις απο­
τελούν σημαντικό τμήμα του συνόλου των πωλήσεων βιβλίων, σύνολο  
το οποίο όμως ποικίλλει ανάλογα.με τα κράτη μέλη.